**Poziv za dostavu projektnih prijedloga**

**za izbor**

**"Najbolja ideja društvenog poduzetništva"**

**Projektna dokumentacija**

**1. O projektu**

U okviru projekta **SLOHRA SOCIONET** - Udruženi u razvoju novih mogućnosti zapošljavanja uz pomoć društvenog poduzetništva koji se sufinancira sredstvima EFRR-a iz Operativnog programa Slovenija - Hrvatska 2007-2013. provode se aktivnosti kojima se nastoji istaknuti poduzetničke ideje koje bi bile predmetnom izbora najbolje ideje za društveno poduzetništvo.

**Opći cilj** projekta je razvoj i promicanje društvenog poduzetništva u slovensko-hrvatskom pograničnom području s namjerom poboljšanja rasta gospodarstva svake pojedine regije. Ostvarenje tog cilja temelji se na ponudi roba i usluga, koji uvažavaju prirodne, kulturne i ljudske resurse kojima regije raspolažu. **Glavni cilj projekta** je implementiratizajednički prekogranični sustav jačanja društvenog poduzetništva za povećanje konkurentnosti na slovensko-hrvatskom i drugim tržištima EU.

Uključeni partneri projekta stoga organiziraju i provode pozivni natječaj za odabir najboljih poslovnih ideja na području društvenog poduzetništva.

**2. Svrha selekcije**

Svrha selekcije je da se na regionalnoj razini partnera izabere "Najbolja ideja društvenog poduzetništva" kako bi se potakli lokalni dionici na stvaranju novih mogućnosti razvoja društvenog poduzetništva i time pridonijeli ostvarenju ciljeva projekta te razvoju poduzetništva u pograničnom području. Kako bi se sproveo predmetni izbor, svaki partner objavljuje javni poziv za svoje područje odgovornosti, a prema sljedećim regijama:

|  |  |
| --- | --- |
| **Regija** | **Partner** |
| **HRVATSKA** | |
| **Primorsko-goranska županija** | **Riječka razvojna agencija Porin d.o.o., Rijeka** |
| Istarska županija | Istarska razvojna agencija d.o.o., Pula |
| Karlovačka županija | Razvojna agencija Karlovačke županije KARLA d.o.o., Karlovac |
| **SLOVENIJA** | |
| Obalno-kraška regija | Središče Rotunda, Koper |
| Primorsko-notranjska regija | RRA Zeleni kras d.o.o., Pivka |
| JV Slovenije | Razvojni center Novo Mesto d.o.o., Novo Mesto |
| Spodnjeposavska regija | Regionalna razvojna agencija Posavje, Krško |

**2. Način prijave, otvaranje ponuda, obavijest o izboru**

Za prijavu poslovne ideje potrebno ispuniti prijavnicu i obrazac za opis poslovne ideje društvenog poduzetništva (u daljnjem tekstu: projektna dokumentacija), koji se objavljuje na web stranici www.porin.hr/

Prijavu s projektnom dokumentacijom poslati na sljedeću adresu:

**Riječka razvojna agencija Porin d.o.o.**

**Milutina Barača 19, 51000 Rijeka**

Obvezna napomena na omotnici:

**Ne otvarati - Prijava za izbor Najbolje ideje društvenog poduzetništva“**

Na poleđini omotnice treba staviti adresu pošiljatelja.

Rok za podnošenje prijava je do dana: **23. listopada 2015**. **do 14 sati.**

Prijava se može predati osobno ili preporučenom poštom. Datum podnošenja prijave koja se šalje poštom, je datum podnošenja prijave.

Prijave koje nisu propisno označene neće se razmatrati i bit će odbijene. U slučaju da je prijava nedovoljno označena, njihov sadržaj će se dodatno ispitati.

Za prijave koje se zaprime nakon zadanog roka ili koje su neispravno adresirane smatrat će se da nisu podnesene te time se neće razmatrati i bit će odbijene.

Otvaranje prijava nije javno. Otvaranje prijava je u roku od osam dana računajući zadnji mogući rok prijave. Otvaraju se samo u roku dostavljene prijave, uredno popunjene i zatvorene omotnice prema redoslijedu njihovog dolaska.

U slučaju formalno nepotpunih prijava moguće su izmjene i dopune istih pod uvjetom da se ne mijenja suština prijavljenih poslovnih ideja o čemu ocjenjuje Povjerenstvo za izbor najboljih ideja društvenog poduzetništva.

Nepotpune prijave ili prijave dostavljene izvan roka bit će odbačene. U daljnjem postupku evaluacija prijavljenih ideja kvalificirat će se samo one koji će zadovoljiti sve postavljene kriterije odabira.

**3. Tijek izbora prijavljenih poslovnih ideja**

Poslovne ideje prijavljene na propisanim obrascima se primaju do roka navedenog u 2. točki ovog javnog poziva.

Nakon otvaranja pristiglih prijava slijedi stručna obrada Povjerenstva za izbor najbolje ideje društvenog poduzetništva čiji članovi će pregledati sve pravodobno primljene prijave te procijeniti ih prema unaprijed određenim kriterijima koji su dio natječajne dokumentacije (točka 6. ovog javnog poziva).

Najboljih Top 5 ocijenjenih poslovnih ideja i njihovi kandidati bit će pozvani pred Povjerenstvom usmeno prezentirati svoje poslovne ideje te s njima obave intervju. Na temelju ostvarenih bodova ocjenjenih pisanih podnesaka i usmene prezentacije, Povjerenstvo će izabrati pobjednika "Najbolje ideje društvenog poduzetništva."

Izabrani pobjednik ovog javnog poziva nagrađuje se uslugama izrade poslovnog plana i izradom kratkog filma. Stoga izabrani pobjednik treba biti dostupan stručnjaku za pripremu poslovnog plana koji će se izraditi u skladu s propisanom metodologijom. U isto vrijeme izabrani pobjednik treba biti dostupan za prezentaciju svoje poslovne ideje društvenog poduzetništva temeljem koje će se snimiti kratki film.

Svi pobjednici izbora prema regijama u kojima se provodi natječaj prema točki 2. ovog javnog poziva imat će priliku predstaviti se na završnoj konferenciji projekta SLOHRA SOCIONET koja će se održati u travnju 2016. u Sloveniji u Novom Mestu te u Hrvatskoj u Rijeci.

**4. Uvjeti sudjelovanja**

Prijavu vlastite ideje za društveno poduzetništvo mogu podnijeti zainteresirani pojedinci s prebivalištem ili boravištem unutar prihvatljivog područja regije prema točki 2. ovog javnog poziva s naznakom regije partnera u kojoj se želi provesti daljnji razvoj vlastite ideje društvenog poduzetništva. Pravne osobe u odabiru ne mogu sudjelovati. Autor poslovne ideje društvenog poduzetništva može podnijeti prijavu kao pojedinac ili kao grupa autora. Svaki podnositelj može sudjelovati samo s jednom prijavom ideje društvenog poduzetništva.

Poslovna ideje mora sadržavati načela društvenog poduzetništva. Društveno poduzetništvo je inovativan oblik poduzetništva koji je naznačen time da njegov rad ima širi kontekst i pozitivni društveni učinak (društveni, ekološki ...). Detaljna definicija društvenog poduzetništva u Hrvatskoj daje se u Strategiji razvoja društvenog poduzetništva u RH 2015.-2020. koja glasi:

**„Društveno poduzetništvo - Poslovanje temeljeno na načelima društvene, okolišne i ekonomske održivosti, kod kojih se stvorena dobit/višak prihoda u cijelosti ili većim dijelom ulaže za dobrobit zajednice.“**

**Kriteriji za prepoznavanje društvenih poduzetnika:**

* Ostvaruje ravnotežu društvenih, okolišnih i ekonomskih ciljeva poslovanja.
* Obavlja djelatnost proizvodnje i prometa roba, pružanja usluga ili obavlja umjetničku djelatnost kojom se ostvaruje prihod na tržištu, te koja ima povoljan utjecaj na okoliš, doprinosi unapređenju razvoja lokalne zajednice i društva u cjelini.
* Stvara novu vrijednost i osigurava financijsku održivost na način da u trogodišnjem razdoblju poslovanja najmanje 25% godišnjeg prihoda planira ostvariti ili ostvaruje obavljanjem svoje poduzetničke djelatnosti.
* Najmanje 75% godišnje dobiti, odnosno viška prihoda ostvarenih obavljanjem svoje djelatnosti ulaže u razvoj svoje djelatnosti i ostvarivanje ciljeva poslovanja.
* Odlikuje dobrovoljno i otvoreno članstvo te visok stupanj autonomije poslovanja.
* Republika Hrvatska, jedinica lokalne i područne (regionalne) samouprave ili tijelo javne vlasti nije jedini osnivač društvenog poduzetnika.
* Oblikuju demokratski način odlučivanja (uključenost dionika u transparentno i odgovorno upravljanje), odnosno odlučivanje nije isključivo vezano uz vlasničke udjele ili članske uloge već obuhvaća ključne dionike: radnike, članove, korisnike ili potrošače te suradničke organizacije.
* Prati i vrednuje svoje društvene, ekonomske i okolišne učinke i utjecaj te rezultate vrednovanja koristi u planiranju svog daljnjeg poslovanja te vodi računa o njihovu poboljšanju/povećanju.
* U slučaju prestanka obavljanja djelatnosti, svojim općim aktima ima definiranu obvezu svoju preostalu imovinu, nakon pokrića obveza prema vjerovnicima i pokrića gubitka iz prethodnog razdoblja, prenijeti u vlasništvo drugog društvenog poduzetnika s istim ili sličnim ciljevima poslovanja, ili u vlasništvo lokalne i područne (regionalne) samouprave koja će je upotrijebiti za razvoj društvenog poduzetništva.

Sudjelovanje u odabiru je bez naknade. Uvjet je bezuvjetno prihvaćanje svih odredbi i uvjeta suradnje iz dokumentacije za nadmetanje.

Poslovna ideja mora biti predstavljena pravilno, istinito i potpuno na uredno potpisanim obrascima koji su dio navedene dokumentacije. Nepotpune prijave se odbijaju. Prijavna dokumentacija dostupna je na internetskoj stranici svakog projektnog partnera, a to su:

[www.porin.hr](http://www.porin.hr) i web portal projekta [www.slohra-socio.net](http://www.slohra-socio.net).

**5. Stručno Povjerenstvo**

Poslovne ideje će ocjenjivati ​​članovi stručnog Povjerenstva za izbor najbolje ideje društvenog poduzetništva svakog projektnog partnera. Zadatak Povjerenstva je da svaku prijavljenu poslovnu ideju ocjenjuje u skladu s postavljenim kriterijima iz točke 6. Kriteriji za ocjenjivanje.

**6. Kriteriji za ocjenjivanje**

Ocjenjivanje poslovnih ideja temelje se na slijedećim kriterijima:

|  |  |
| --- | --- |
| **KRITERIJ** | **Maksimalni bodovi** |
| Prikladnost poslovne ideje (povezana s društvenim poduzetništvom) | 5 |
| Inovacija i korištenje lokalnih resursa | 5 |
| Jasno definiran tržišni potencijal:  - definirani kupci,  - ciljno tržište:  - njegova veličina i zasićenost,  - analiza konkurencije. | 5 |
| Isplativost poslovne ideje:  - dizajn i kvaliteta proizvoda/usluge,  - jasno definirani kanali prodaje,  - promotivne aktivnosti,  - reference prijavitelja,  - realna procjena provedbe. | 5 |
| Utjecaj i održivost poslovne ideje:  - ideja jasno definira ciljne skupine,  - ideja definira širu društvenu korist,  - mogućnost kontinuiranog rada. | 5 |
| **Ukupno maksimalno bodova** | **25** |

Više informacija može se dobiti kod partnera:

Riječka razvojna agencija Porin d.o.o.,

Milutina Brača 19, Rijeka,

kontakt osoba:

Doris Sošić

T 051 634 336

E [doris.sosic@porin.hr](mailto:doris.sosic@porin.hr) .

W [www.porin.hr](http://www.porin.hr)